**Előgondozás-kérdések**

**1. Mit jelent a komplex gondozás, és milyen elemekből áll?**

* ELŐGONDOZÁS
* Fizikai ellátás
* Egészségügyi ellátás
* Mentálhigiénés (pszichés) gondozás
* Foglalkoztatás
* Érdekvédelem

Ha teljes körű gondoskodást szeretnénk nyújtani, a gondozási elemek mindegyikét alkalmazni kell, és el kell látni a hozzá kapcsolódó feladatokat, lehetőleg a segítséget igénylővel közösen. Ez jelenti a gondoskodás komplexitását.

**2. Előgondozás célja, feladata** Az előgondozás a tényleges gondozást megelőző szociális tevékenység, amelynek lényege, hogy minél többet tudjunk meg az igénylőről, életkörülményeiről a gondozás előkészítése és a minél zökkenő mentesebb beilleszkedés elősegítése érdekében és tájékoztassuk a kérelmezőt az általa kiválasztott intézményről, annak szolgáltatásairól.

**3. Mi az előgondozás jogszabályi háttere? (Milyen rendelet szabályozza az előgondozás tevékenységét?)** 9/1999 (XI.24.) SZCSM rendelet /a személyes gondoskodást nyújtó szociális ellátások igénybevételéről/

**4. Sorolj fel olyan alap/szakellátásokat, ahol nem kell előgondozást végezni?** falu- és tanyagondnoki szolgálat;étkeztetés; idősek nappali ellátása, családsegítés, hajléktalan emberek nappali és bentlakásos intézményei

**5. Melyek az előgondozás dokumentumai? (intézményi jogviszony létrejöttéhez szükséges dokumentáció) Milyen dokumentumok szükségesek az ellátásba kerüléshez?** -Kérelem -Egészségi állapotra vonatkozó igazolás /Minden intézményi ellátáshoz szükséges, házi orvos vagy kezelőorvos tölti ki/ -Előgondozási adatlap -Gondozási szükséglet vizsgálat értékelő adatlap és igazolás /Házi segítségnyújtás és Idősek bentlakásos intézményébe való bekerüléskor kell kitölteni/ -Szociális rászorultság vizsgálata /alakszerűségére nincs szabály, a jogosultsági feltételek részletes szabályait a települési önkormányzat rendeletben határozza meg/ -Ellátotti nyilvántartás

-Ellátotti nyilatkozat /írásbeli nyilatkozat arról, hogy az ellátás iránti kérelem benyújtásakor más szociális alapszolgáltatásban részesül-e/ -Jövedelem-és vagyonnyilatkozat /térítési díj fizetése esetén/ -Nyilatkozat térítési díj megfizetése átvállalásáról /ebben az esetben nem kell jövedelemvizsgálatot végezni/ -Megállapodás

**6. Mi a célja a gondozási szüségletvizsgálatnak?** Gondozási szükségletet Házi segítségnyújtás és Idősek Otthona igénylése esetén kellvizsgálni. Házi segítségnyújtásnál a gondozásra fordítható óraszámot határozza meg (0- max.4 óráig) Idősek Otthonába csak az a személy nyerhet felvételt, akinek a gondozási szükséglete meghaladja a 4 órát.

**7. Melyek a gondozási szükségletet megalapozó egyéb körülmények?** Ezek a körülmények önmagukban igazolják a gondozási szükségletet (vagyis az igénylő vizsgálat nélkül felvehető az intézménybe) -demencia kórkép legalább középsúlyos fokozata (szakvéleménnyel igazolható) -nyolcvanadik életév betöltése -hetvenedik életév betöltése, és a kérelmező lakóhelye közműves vízellátás vagy villamosenergia-ellátás nélküli ingatlan -a kérelmező fogyatékossági támogatásban vagy vakok személyi járadékában részesül

**8. Gondozási szükséglet hiányában is biztosítható az idős otthoni ellátás?** Igen ! Az intézményi férőhely 15%-áig az otthonba felvételt nyerhet olyan idős személy, aki egészségi állapotánál fogva még nem igényel ápolást-gondozást, de szeretne beköltözni. (pl biztonságérzetének növelése érdekében) Ennek feltétele: az idős ember vállalja, hogy ellátásának teljes önköltségét megfizeti. (ebben az esetben nem kell elvégezni a gondozási szükségletvizsgálatot és a jövedelem/vagyonvizsgálatot sem)

**9. Milyen funkciók vizsgálatára terjed ki a gondozási szükséglet vizsgálata?** -Önkiszolgálás /táplálkozás; testápolás-tisztálkodás; öltözködés; wc használat-kontinencia/ -Önellátás /eszközök-anyagok használata; terápia követés/ -Mozgás-funkciók /helyváltoztatás, testhelyzet változtatás/ -Mentális funkciók /térbeli-időbeni tájékozódás; kommunikáció, beszédkészség, beszédértés/ -Érzékszervi funkciók /látás; hallás/ -Egészségügyi ellátási igény /orvosi ellenőrzés, gondozás, rehabilitáció, valamint ápolási feladatok szükségessége/ -Felügyeleti igény /személyi segítő jelenlétének szükségessége/ -Szociális körülmények /kapcsolatok; lakás, lakhatás; anyagi helyzet/

**A gondozási szükségletek vizsgálata során az önkiszolgálás funkciója milyen tevékenységek vizsgálatára terjed ki?** Táplálkozás; testápolás-tisztálkodás; öltözködés; wc-használat,kontinencia

**10. Melyek azok a szociális alapszolgáltatások, melyek esetén szükséges a szociális rászorultságot vizsgálata?** -Jelzőrendszeres házi segítségnyújtás -Támogató szolgálat

 **11. Melyek az előgondozás típusai? Hol alkalmazzuk őket?** a) egyszerűsített előgondozás: Házi segítségnyújtás; Jelzőrendszeres Házi segítségnyújtás; Fogyatékkal élők nappali ellátása (FNO); Támogató Szolgálat; Közösségi ellátás

b) több lépcsős (I-II) előgondozás: Bentlakásos intézmények (kivéve: hajléktalanellátás)

**12. Mi az egyszerűsített előgondozás folyamata?** Az előgondozást végző személy a kérelem beadását követő 20 napon belül a helyszínen (a kérelmező lakókörnyezetében) tájékozódik az ellátást igénybe vevő életkörülményeiről, szociális helyzetéről, egészségi állapotáról és mérlegeli azt, hogy az adott szolgáltatás megfelel-e az igénybe vevő állapotának és szükségleteinek. Tájékoztatást nyújt a kiválasztott intézményről, szolgáltatásról. Megállapítja az igénybe vevő ellátásra való jogosultságát. (Házi Segítségnyújtás esetén gondozási szükségletet kell vizsgálni) Az ellátás iránti kérelemről az intézményvezető dönt, döntéséről írásban értesíti a kérelmezőt. Ha az intézmény szolgáltatása az igénybe vevő szükségleteinek, állapotának nem felel meg, az előgondozást végző személy más ellátási forma igénybevételére tesz javaslatot. A kérelem pozitív elbírálása esetén az előgondozás az ellátott és az intézmény közötti írásbeli megállapodás megkötésével zárul.

**13. Mikor, hol, és milyen feladatokat kell elvégezni a többlépcsős előgondozás I. szakaszában?**

Az előgondozás I. szakasza az igénylő saját környezetében, a kérelem beadását követő 20 napon belül.

a / az ellátást igénybe vevő vagy törvényes képviselőjének a kiválasztott intézményről, a megállapodás tartalmáról, a házirendről, a térítési díj mértékéről való tájékoztatása

b / a segítők megismerkednek az ellátást igénylővel, életkörülményeivel annak megállapítása céljából, hogy életkora, egészségi állapota, szociális helyzete alapján szükségleteinek megfelelő-e a szolgáltatás. Tapasztalatokat gyűjtenek:

-Lakhatási körülményeiről

-az igénybe vevő életútjáról

-családi-rokoni kapcsolatairól /azok létéről vagy hiányáról/

-szociális helyzetéről /jövedelem; lakásviszonyok/

-egészségi-fizikai- mentális állapotáról

-a feledékenységről, a kommunikációs készségről

-szokásairól, érdeklődéséről

-az intézményi életről való elképzeléseiről

c / Az elhelyezést igénybe vevő életkora, egészségi állapota, szociális helyzete alapján ellátásra való jogosultságának megállapítása. (Idősek Otthonában való elhelyezéskor gondozási szükségletet is kell vizsgálni)

Az előgondozást végző személy megállapításait az előgondozási adatlapon rögzíti. Ha az intézmény szolgáltatása az igénybe vevő szükségleteinek, állapotának nem felel meg, az előgondozást végző személy más ellátási forma igénybevételére tesz javaslatot.

**14. Mikor történik az előgondozás második szakasza? Milyen feladatai vannak az intézménynek az** **előgondozás e szakaszában?**

Előgondozás II. szakasza: Közvetlenül a felvétel előtt 8-10 nappal, az ellátást igénylő saját környezetében vagy az intézményben történik.

Tájékoztatás és tájékozódás a konkrét elhelyezésről, a beköltözés mikéntjéről, szobatársakról, az intézmény házirendjéről

Az előgondozás II. szakaszával párhuzamosan folyik az intézményben a szolgáltatás biztosításának előkészítése, az otthonlakók felkészítése az új szobatárs érkezésére; a személyzet felkészítése az új ellátott fogadására.

Az előgondozás elvégzését követően az intézményvezető értesíti az ellátást igénybe vevőt, a felvételről. Tájékoztatja a férőhely elfoglalásának kezdő időpontjáról és az intézményi elhelyezéssel kapcsolatos egyéb teendőkről. Az előgondozás az igénybe vevő és az intézmény közötti írásbeli megállapodás megkötésével zárul.

**15. Milyen indokkal lehet az ellátás iránti igényt (kérelmet) elutasítani?** Elutasítás okai lehetnek: - jogszabályi feltételeknek való nem megfelelés Pl: gondozási szükséglet nem haladja meg a 4 órát, nyugdíjkorhatár be nem töltése; szakértői igazolás hiánya stb. - olyan egészségügyi, pszichés problémák, amelyet az intézmény nem tud felvállalni.

 **16. Ki végezhet előgondozást és hogyan?** Az intézményvezető vagy az általa megbízott személy

Formái, módszerei: interjú (kérdések-válaszok), kötetlen beszélgetés, feljegyzés a beszélgetésekről, adatlap, szükséges dokumentumok kitöltése

jellemzői (módja): nagy tapintattal, türelemmel kell végezni. Tiszteletben kell tartani gondozottunk érzéseit, félelmeit. Igyekezni kell megnyerni a bizalmát. A megszerzett információkat –a személyiségi jogok védelmének betartásával- hivatali titokként kell kezelni.

**17. Fogalmazzon meg 6 olyan kérdést, melyre választ kapva jobban megismerheti leendó gondozottját!**